ming030890/wiki-yue-high-quality huggingface dataset:
普樂道

普樂道（英文：Pollock Path）係香港扯旗山歌賦山一條馬路，由種植道同施勳道交界開始，去到歌賦山山頂。
普洱

普洱（粵拼：pou2 nei2，注意「洱」字讀音）係以中國雲南一定區域內嘅雲南大葉種曬青毛茶做原料，經過後發酵加工成嘅散茶同緊壓茶。佢外形色澤褐紅；內質湯色紅濃明亮，香氣獨特沉香，滋味醇厚回甘，葉底褐紅。
普洱茶嘅產地因喺清朝時屬雲南省普洱府（而家普洱市，2007年前係思茅市），所以以此泛稱。實際上，而家被叫做滇普洱茶通常係指雲南地區生產嘅一種茶葉。主要產地係雲南嘅西雙版纳、臨倉、普洱等地區。
明朝時普洱茶係叫普茶，明成祖朱棣曾下令取消天下龍團同鳳團等緊壓茶，但唔係黑茶係綠茶；喺邊境嘅雲南，呢種古稱「團茶」嘅緊壓茶製作工藝保存萿來。
普洱茶自古被認為有治理腸胃、解油膩嘅功能。主食係牛羊肉同澱粉（青稞）嘅西藏人，據講只要無茶，就會病。現代中國、日本同法國嘅臨床實驗都顯示普洱茶有降低膽固醇同血脂嘅功效，對心血管疾病保健好有幫助。
由於普洱茶「渥堆」工藝一向被視為唔傳嘅秘密，所以造成「黑洞」，令初次接觸嘅人容易買到唔合格嘅普洱茶；所以選購普洱茶必須搵信用良好嘅商家，或特別注意熟茶有無異味。

分類
普洱茶可根據形狀、產地、年代、品級、製作工藝、發酵環境等來分類。

品格
初製毛茶分為春、夏、秋三個規格。春茶又分春尖、春中、春尾三個等級；夏茶又叫二水；秋茶叫做谷花。普洱茶中以春尖同谷花品質最佳。同佢鮮葉做原料，經特殊工藝製作而成嘅普洱茶，香味濃郁，耐泡，湯黃明亮，香氣清幽，滋味醇厚。

製作工藝
依照普洱茶嘅製程，又可分為生茶同熟茶。生茶直接將「毛青茶」蒸壓製成型，熟茶就喺蒸壓製前加上一道「渥堆」嘅工序；所謂渥堆，就係將「毛青茶」加水加高提高茶葉溫度，利用菌種嘅好氧反應，將茶葉中嘅植物蛋白水解成胺基酸、並破茶葉嘅葉綠素、氧化產生茶紅素同茶褐素。經過「渥堆」呢個轉化程序，普洱茶喺兩個月左右就變得順滑甘甜適合飲用，而生茶就必需再經幾年儲存、經過「陳化」先啱飲用。

發酵環境
普洱茶嘅生茶依據儲存方式，又可以分為「乾倉」同「濕倉」。「濕倉」嘅轉化程序較快，「乾倉」就要耐啲，但「乾倉」長期陳化嘅普洱茶風味更好、價錢貴；一般「乾倉」普洱茶要產生茶紅素、俗說「反紅」，根據唔同嘅產地至少需時10－30年。

形狀
普洱茶以形狀可分為散茶同緊壓茶二類，散茶喺製成「毛青茶」後即刻賣，緊壓茶將「毛青茶」蒸壓製成、磚、沱……等各種形式。緊壓茶具有以下多種形狀：

產地
普洱茶被國家質檢總局喺2008年5月13號以總局2008年第60號公告批准實施地理標誌產品保護，《地理標誌產品 普洱茶》國家標準亦由國家質檢總局、國家標準委喺2008年8月5號以中華人民共和國國家標準批准發布公告2008年第10號（總第123號）批准發布，於2008年12月1日正式實施。
普格縣

普格（彝文：ꁌꐭꑤ，羅馬化：Pu Jjyt Xiep）係中國四川涼山所轄嘅一個縣。總面積有1905平方公里。
普波斯基

普波斯基（粵拼：pou2 bo1 si1 gei1，捷克文：Karel Poborský，1972年3月30號—）係個捷克足球運動員，司職中場。

葳蕤史
呢節要加長。
普洛耶什蒂

普洛耶什蒂（羅馬尼亞文：Ploiești）係羅馬尼亞第九大城，人口有21萬。
普洱市

普洱市（洱讀耳，粵拼：pou2 ji5 si5）係中國雲南嘅地級市。
普洱思茅機場

普洱思茅機場（粵音：pou2 nei2 si1 maau4 gei1 coeng4）係喺中國雲南嘅一個機場，喺1961年嗰陣起好兼且開放畀人用嚟搭飛機。
普法戰爭

普法戰爭（德文：Deutsch-Französischer Krieg、法文：Guerre franco-allemande de 1870）係1870年7月19號到1871年5月10號期間普魯士同埋法國為咗爭奪歐洲大陸嘅霸權而打嘅一場戰爭，歷史學界將呢場戰爭歸為德意志統一戰爭嘅一部份。
戰爭係由法國發動嘅，但係最後普魯士大獲全勝，法國被迫同普魯士簽署法蘭克福條約。法國唔單衹要被迫割讓阿爾薩斯大區同洛林兩個大區畀普魯士，重要賠償高達50億法郎嘅戰爭賠款畀普魯士。戰爭結束之後無幾耐，德意志第二帝國就宣布成立，德意志第一次形成統一嘅國家。喺德國同埋法國兩個國家，呢場戰爭被稱為法德戰爭。
普法戰爭結束後，德國同法國交惡，為日後嘅第一次世界大戰嘅爆發埋下咗隱患。
掟阿媽出火車

《掟阿媽出火車》（英文：Throw Momma from the Train）係1987年美國電影，由丹尼狄維圖自導自演，另一主演演員比利基斯圖。故仔講主角奧雲頂唔順佢個野蠻阿媽，最後搵人幫手想掟阿媽出火車。
採桃花

《採桃花》（泰文：จีนเด็ดดอกไม้），原名《讀孟浩然詩感興》，係一首泰文詩，共分為4段。1990年由詩琳通公主所著，1996年由北京大學泰語專業教授裴曉睿翻譯為五言絕句。
《採桃花》最早收錄於詩琳通公主所著作嘅《琢玉詩詞（中文：琢玉詩詞）》中，第一段為曾經翻譯嘅孟浩然詩句《春曉（中文：春曉）》，後三段為公主自己所創作嘅詩句。

創作背景
詩琳通公主曾於1987年7月26號寫畀友人嘅一封信中寫道，於澳洲但唔記得城市嘅博物館，參訪一間中國文物嘅收藏室時見牆上貼有《春曉》嘅詩句，然後就將呢首詩譯成泰文。後來，泰國帕特雅拉民樂團指揮要求為詩琳通公主賜予中國風泰國古典樂曲《採桃花》嘅時候，《春曉》做咗《採桃花》嘅第一排唱詞。
此後詩琳通公主又將《春曉》之後加三篇唱詞，符合《採桃花》唱詞嘅風格，佢寫道「所有嘅好花都係表達心靈好工具，而採花嘅目的係為咗贈給對方，增進中泰友誼（中文：中泰關係）」。1990年5月頭，詩琳通公主完成咗《採桃花》。1996年，裴曉睿將《採桃花》嘅後三段詩詞翻譯成中文。
《採桃花》嘅最後一句係關於中泰友誼（中文：中泰關係）嘅祝福詩，其中前兩句流傳較廣：
「
中泰手足情，綿延千秋好，擷花相饋贈，家國更妖嬈。
」
探射燈

探射燈（英文：Searchlight），又叫射燈（英文：Spotlight）、聚光燈，係種可以將強光射去特定方向嘅燈。大型嘅探射燈主要用嚟喺戶外搵嘢。
探熱針

探熱針，正式叫醫療溫度計，係測量人體溫度嘅溫度計，可以響口腔、胳肋底或者直腸測量體溫。
掟返個大灣

《掟返個大灣》（The GBA Road Trip）係香港奇妙電視製作嘅旅遊節目，由霍嘉豪（Heyo）、陳慧敏、董嘉儀（Lulu）、陳蕾、J.Arie同符致逸主持，由2019年5月19號到8月18號逢禮拜日21:00－21:30喺香港開電視首播。節目主持會去粵港澳大灣區自駕遊。
掠奪

掠奪係種軍事行為，當軍隊打贏仗佔領一座城鎮，就將入面嘅財產搶走。
探寶奇兵之瑪雅歷險記

探寶奇兵之瑪雅歷險記（英文：Pitfall: The Mayan Adventure）係由美國動視出嘅帶冒險性質嘅動作類遊戲，1994年發佈，家下喺SNES、個人電腦（Windows系統）、世嘉系列嘅CD、32X、Genesis機、GBA同VC機、ATARI JAGUAR平台都有得玩。
佢係動視出嘅探寶奇兵遊戲系列嘅第四部作品，入面講男主角嘅老竇喺瑪雅地區俾怪獸捉走咗失蹤，要主角去救返佢老竇出嚟。

遊戲系統
呢個遊戲嘅主界面好似啲街機噉，一共有14關。一開始時有3條命限制，雖然命數可以通過深入遊戲而搵到金色公仔而加，但頂多都係去到9條。中間冇任何休息地帶，其中第1、4、12同14關有得打波士。尤其係第14關，一開波就係打波士。場景方面，第1、6關係森林；第2、7、11關係島嶼；第3、10關係礦山；第4、8、12、14關係廢墟地；第5、9、13關係神殿。界面方面，右上角畫成帶「鱷魚追住人」嘅血量條系統，左上角係積分，左下角係道具欄。不過遊戲凈限一個玩家去玩。

問題
喺PC版入面，凡係喺Windows 95、98系統入面，一打開遊戲時，部電腦顯卡校嘅唔係256色時，遊戲會報錯，係因為遊戲喺1995年8月發行PC版時，嗰時Windows 95周街都有得用，而且嗰時大多數電腦凈支持16色顯示，顯卡有得支持256色係最葳蕤嘅事。不過隨住顯卡出得越嚟越靚，加上Windows系統已經出到好新兼完美支持256色功能，而且家下最新配置嘅電腦最低都支持32位真彩色且有向下兼容，所以從Windows 2000開始啲後作Windows，一打開呢個遊戲都唔會再出現「需要256色顯示」嘅出錯信息。
李坤龍

李坤龍，香港資深電影界人士，曾經攞過香港電影金像獎專業精神獎。
李培

李培，香港親中派政治人，香港再出發大聯盟發起人之一。
李堅怡

李堅怡，香港親中派人士。香港中聯辦台灣事務部副部長。
李壽全

李壽全（粵拼：lei5 sau6 cyun4，1955年4月29號—）係一個臺灣嘅流行音樂唱作人，佢曾經做過多個知名歌手嘅監製，譬如王傑、潘越雲、蔡琴、蘇芮、李建復、費玉清同埋王力宏等等。
曾福琴行

曾福琴行（英文：Tsang Fook Piano）係現存香港歷史最悠久嘅琴行，1916年喺香港創立，創辦人係曾福先生，喺香港有3間零售舖同5間音樂中心，經營西方樂器銷售、調音同修理鋼琴等服務，同埋自行生產Morrison（摩利臣）牌子鋼琴。

史
曾福琴行喺1916年成立，總部設喺灣仔摩理臣山道，同時喺北角七姊妹道嗰頭設置廠房，北角「琴行街」個名就係嚟自曾福琴行嘅廠房。家陣曾福琴行嘅總店同貨倉分別喺灣仔皇后大道東46到60號同黃竹坑工業區。
曾福琴行最初嘅業務只係生產同修理鋼琴，1950年開始賣埋其他西方樂器，又喺1960年代兼營專業音響器材。到咗1970年代，曾福琴行開辦課程教鋼琴、小提琴、結他同爵士鼓等西方樂器，更喺1980年代增設門市部同音樂中心。
曾碧沅

曾碧沅，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
去到2020年5月，佢亦有份參與一份由「香港政研會」同「民眾聯席」等激進建制派共同發起嘅聯署，要求政府盡快完成二十三條立法，聯署內容又以黑暴形容香港反送中運動嘅示威者。
曾田雄志

曾田雄志（1978年7月5號—）係日本足球員，司職後衞，效力過札幌岡薩多。
曾祥忠

曾祥忠（馬來話：Chan Siong Chong，1949年8月3號—）係馬來西亞柔佛居鑾人。曾經擔任居鑾客家公會副會長，依家做客家公會財政。

履歷
曾祥忠曾經擔任居鑾客家公會副會長。2019年3月時任居鑾客家公會會長姚森良宣布退位後成為該會嘅財政。

活動
2019年2月，出席居鑾「回家」迎新接福揮春活動，同柔佛州議會明吉摩州議員周忠信會面。
2019年12月，出席居鑾客家公會婦女組主辦嘅“回客家食湯圓”冬至晚會。

個人觀點
2017年5月，曾祥忠為客家公會青年團舞蹈組同居鑾鵬峰宮慈善組到哈芝馬南安老院慶祝阿爺阿嫲雙親節時指出，青少年為安老院嘅老人慶祝雙親節，係敬老尊賢嘅良好行為同美德。佢講，依家住喺安老院嘅老人家，亦曾對呢個社會做出貢獻，後生要永遠記住佢哋嘅恩惠。
正電子

正電子（英文：Positron）係電子嘅反粒子，有+1 e 電荷，同電子一樣有1/2自旋，質量亦都同電子一樣。
此在

此在（德文：Dasein ）呢個詞係海德格爾喺佢嘅巨著《存在與時間》入面提出嘅哲學概念。Dasein呢個術語冇辦法翻譯成中文，但係可以知道佢係由兩個詞組成：da（此時此地）同埋sein（存有、是）。為咗方面表達da同埋sein嘅關係，有時都會譯成「親在」同埋「緣在」，而「此在」呢個譯法係依家比較普遍嘅譯名。但如果要理解「此在」呢個術語時，唔可以單純將da理解做此時此地，而係要先領會「存在」呢個詞語然後再對存在方式作一個延伸而得出。
海德格爾用此在呢個概念嚟表示笛卡兒同埋康德冇探索到關於存在嘅自然本性。由於啲人喺討論存在嗰陣時，一定會專稱某一個存在物，但係存在嘅本身就隱而不露，所以我哋只係得到存在物嘅本身，而海德格爾就係一直追問存在嘅本質係咩。喺海德格爾角度睇嚟，我哋只有通過呢個方式去理解存在，先可以把握到存在嘅本質。海德格爾將此在定義為：期望、理解、把握、通達，呢啲都係構成存在嘅行為，而且佢哋本身就係一種特定存在者嘅模式，亦即係話，提問呢個問題嘅人向來都係某種存在者嘅存在樣式。所以要理解存在嘅本質就在於把握呢個提問者嘅存在。追問存在嘅本質呢個問題本身受到追問者嘅規定，亦係追問者存在嘅樣式，所以此在就係一種對存在發出追問嘅存在者。由於此在作為一種可以追問存在意義嘅存在者，所以它先可以成為我哋解決存在意義嘅特殊存在者。
海德格爾同尼采一樣都批判本體概念，佢認為此在永遠係一種在世（being-in-the-world、Das In-der-Welt-Sein）嘅存在者。存在嘅基本形式唔係以一種主體或者客體嘅方式，而係以一種在世嘅統一形式，此在以在世嘅方式展開狀態中領會存在本身，呢種展開狀態就係「此」嘅本質含義。
正黃旗

正黃旗係大清八旗嘅其中一個，由皇帝做旗主。
此時·此刻

《此時·此刻》（The Hours）係一部2002年英國同美國合拍嘅電影，由Stephen Daldry做導演，改編Michael Cunningham嘅1998年英文同名小說。主演係梅麗史翠普、妮歌潔曼、茱莉安摩亞。
呢套戲贏咗奧斯卡最佳電影獎，而妮歌潔曼贏咗奧斯卡最佳女主角獎。
正陽

正陽係中國河南駐馬店一個縣，總面積1904平方公里，人口74萬。
正電子放射斷層掃描

正電子放射斷層掃描（Positron emission tomography）係種醫學影像技術，用釋放正電子嘅放射性同位素放入人體產生伽馬射綫，再用掃描器記低整理成立體影像。
正體

漢字流傳落來嘅正規寫法。唐代嘅《干祿字書》將字分成「俗體、通體、正體」。而家嘅傳統漢字多數係正體寫法，有少數字係原先嘅通體、俗體代替正體成爲標準寫法。
傳統漢字，臺灣嗰邊叫「正體字」，簡稱「正體」。
常用國字標準字體表，臺灣出嘅傳統漢字標準。
正字
楷書，又叫「正書」。
正體 (排版)，唔係意大利體，又唔係粗體嘅基本字形。
正陽門

正陽門（粵拼：zing3 joeng4 mun4），前稱麗正門（lai6 zing3 mun4），北京當地街坊又嗌前門（cin4 mun4），係中國北京一城牆門，大元至元四年（1267年）起好，喺西城區同東城區嘅交界，前門大街甲2號（天安門廣場南邊同前門大街北邊之間）。

史
佢喺起好初期屬元大都（京師）嘅正南門，大明永樂十七年（1419年）明成祖朱棣起京城時，將京師以南部分擴大咗近1km咁多，重將麗正門向南移。大明正統元至四年（1436～1439年）起多做月城同箭樓、左右閘樓，兼改名做正陽門。佢嘅甕城喺民國時期拆咗，而城樓曾經喺大清光緒廿六年（1900年）焚毀後重新起返出嚟。1915年亦翻新過。1988年1月13號被列入全國重點文物。
內部建築喺明清時期凈係皇帝出巡或郊祀時先至開放，直到1991年先至對外開放。

風格
城樓
屬樓閣式建築，灰筒瓦綠琉璃剪邊，重簷歇山三滴水結構，通高43.65m，佔地3047m²，佢亦係北京最高同最壯觀嘅城門建築。
箭樓
屬磚砌堡壘式建築，灰筒瓦綠琉璃剪邊，重簷歇山結構，入面有4層樓，通高35.37m。東、南、西三邊夾埋有94隻箭窗響度。

有關嘅書
維基同享有多媒體嘅嘢：Zhengyangmen
北京市地方志编纂委员会编 (2013-03-01)。《北京志·综合卷·总述·大事记·历史概要》。北京：北京出版社。頁 868。ISBN 9787200096330。
《北京市崇文区地名志》。北京：北京出版社。1992-09-01。頁 460。ISBN 7-200-01862-7。
《北京市东城区地名志》。北京：北京出版社。1992-10-01。頁 538。ISBN 7-200-01869-4。
《北京志·建筑卷·建筑志》。北京：北京出版社。2003-09-01。頁 1014。ISBN 7-200-04939-5。
《北京市崇文区志》。北京：北京出版社。2004-05-01。頁 966。ISBN 7-200-01869-4。
北京市地方志编纂委员会 编著 (2006-05-01)。《北京志·文物卷·博物馆志》。北京：北京出版社。頁 463。ISBN 7-200-06342-8。
此情此刻

《此情此刻》（英文：The Moment）係套2016年香港電影，香港電影發展基金有份融資。套戲由黃國輝執導，林家棟、陳靜、孫耀威、關楚耀、潘燦良、郭偉亮、葉佩雯同江嘉敏領銜主演。
正隆

正隆係大金皇帝完顏亮嘅第三個年號，相當於公元1156年到1161年，前後總共6年。
朗拿甸奴

朗拿甸奴（葡文：Ronaldinho，本名葡文：Ronaldo de Assis Moreira，1980年3月21號—）係一巴西前足球員，贏過世界足球先生。
佢早喺1998年喺巴甲球隊甘美奧做職業球員，並喺1999年跟巴西足球代表隊出戰美洲國家盃。無耐佢走到歐洲，打法國甲組足球聯賽球會巴黎聖日耳門。佢喺2002年FIFA世界盃捧盃之後，佢就變得搶手。結果佢轉打巴塞隆拿足球會。
響巴塞隆拿佢贏過2006年歐洲聯賽冠軍盃，同時間佢成日都畀人提名做世界足球先生，重當選埋。後來佢成日受傷，狀態越嚟越差，又成日同啲隊友同教練鬧出負面新聞，所以2008年佢終於離開咗巴塞，轉打AC米蘭。
2011年佢重返巴甲，加盟法林明高。之後輾轉加盟巴甲明尼路、墨西哥克雷塔羅同埋巴甲富明尼斯，2015年退出職業足球，之後踢過五人足球。2018年朗拿甸奴宣佈掛靴。
朗斯競賽會

朗斯競賽會（法文：Racing Club de Lens）係法國朗斯一間職業足球球會，喺1906年成立，依家踢緊法國甲組足球聯賽‎。
朗斯

朗斯（法文：Lens）係法國一座城，喺上法蘭西加來海峽，人口3萬。
朗拿度

朗拿度（1976年9月22號—），花名係「大哨」、「外星人」，係巴西前足球員，贏過世界盃同埋世界足球先生。佢既全名係「Ronaldo Luís Nazário de Lima（葡萄牙文），通常簡稱「Ronaldo（葡萄牙文）」，係被公認世上最出色既足球員之一。
朗拿度好早就出咗道，17歲就參加過1994年FIFA世界盃，但係佢就冇上到場。無幾耐佢走到歐洲，先打PSV燕豪芬，再打巴塞隆拿足球會。呢段時間佢贏咗世界足球先生，當時淨係得廿歲，到很家都重係最後生嘅世界足球先生。1998年佢轉打國際米蘭。
佢響1998年FIFA世界盃期間因為受咗傷無法響決賽出場，此後佢一直受傷患困擾，一直到2002年FIFA世界盃先至再出場，佢唔單只贏咗世界盃冠軍，仲要以八個入球成為神射手。
佢響2002年攞咗世界盃之後就扭計，跟住就指責國際米蘭教練針對佢，最後佢就決定轉咗去皇家馬德里。響皇馬佢重扮大牌，成日響外面搞啲花弗新聞。2006年佢重當面要脅皇馬要先請番先前離咗職嘅教練迪保斯基，先至肯續約。由於佢狀態一路倒退，2007年佢俾皇馬安排轉會AC米蘭。
佢響AC米蘭上陣既次數其實都唔多，約滿後離開咗AC米蘭，2009年返巴西加盟哥連泰斯，最後響2011年2月14號度宣佈掛靴。佢目前係一名商人、克魯塞羅同皇家巴利亞多利德等俱樂部既所有者，以及必發博彩公司既大使。佢甚至仲參加咗一場身穿阿根廷球衣既活動。除了係足球史上同巴西國家隊歷史上最偉大既偶像之一之外，最近既一項調查顯示，阿根廷人都係羅納爾多既粉絲。
朗斯頓·休斯

朗斯頓·休斯係一個美國詩人、小說家、劇作家、散文家、作家、新聞工作者、兒童文學作家、傳記作家。
松葉牡丹

松葉牡丹（粵拼：cung4 jip6 maau5 daan1；學名：Portulaca grandiflora）係馬齒莧科馬齒莧屬嘅一年生草本植物。

用途
樖嘢成日俾人拎嚟做綠籬植物，佢啲花可以俾人睇。
松裏英明

松裏英明（1981年6月25號—）係日本足球員，司職後衞，效力過甲府風林。
松花江

 流喺哈爾濱西面嘅松花江段，衛星相。河岸兩邊可以經常睇到嘅景象係啲殘留嘅河跡湖。  流喺哈爾濱西面嘅松花江段，衛星相。河岸兩邊可以經常睇到嘅景象係啲殘留嘅河跡湖。 

名來頭：官話音譯自滿文，滿文意思係「天河／銀河」。




支流、河口、河源、流經城市等地理信息可查。
松花江（粵拼：cung4 faa1 gong1；滿文：ᡠᠩᡤᠠᡵᡳᡠᠯᠠ，穆麟德：sunggari ula，意思係「天河／銀河」；普通話拼音：Sōnghuā Jiāng）係歐亞大陸嘅一條河，發源自長白山天池，係黑龍江最大嘅支流。佢流經中國東北吉林同黑龍江呢兩個省，貫通咗肥沃嘅東北平原北部。條江長1927 km。流域面積144萬3100平方公里，涉及嘅地盤有遼寧、黑龍江、吉林、內蒙。平均流量2463 m³/s。
南北朝時，條河嗌做難水（難讀困難嘅難；naan4 seoi2），遼金時，條河叫混同江（wan6 tung4 gong1），係一條東北向流入韃靼海峽嘅大河之名，後來松花江一詞退為係黑龍江嘅支流。元代時叫宋瓦江（sung3 ngaa5 gong1），明代宣德年間開始叫松花江，係宋瓦江嘅官話諧音。

地理
松花江係黑龍江最大嘅支流，長白山系嘅最高峯、長白山嘅山頂火口有個火山臼（天池），呢個就係佢嘅發源地，貫穿過原始林地帶後，喺吉林省地盤個方向係自東南流去西北。喺吉林省長春北面，佢同伊通河合流，然後匯入嘅係飲馬河，入到松嫩平原，之後，流到松原同白城（大安）時，松花江滙入咗嫩江，嫩江係自北向南流嘅，自呢度開始條河轉向東。
自滿洲國時期開始到1988年，同嫩江合流之前嘅松花江段叫做第二松花江（中文：第二松花江）。呢個區間長795公里，流域面積7萬8000平方公里。佢細過嫩江，嫩江長1370公里，流域面積29萬平方公里。因爲呢個原因，嫩江同第二松花江之間，邊個先係松花江嘅源流，有過爭論，但而家定咗長白山來嘅水流做源流位置。呢段江流喺啲山丘地形度，有水電潛能，已經有一啲水電站起好咗，如豐滿、紅石、白山。豐滿水力發電站形成咗個大壩湖，亦即松花湖，就喺呢個區間。
同嫩江合流後，佢就到咗吉林省同黑龍江省嘅邊境，呢度係東北平原，從呢度流入到黑龍江省，流過哈爾濱市區嘅北面，接住係，同呼蘭河合流嘅埞方開始，條河轉向東北。之後匯入牡丹江等大支流，入到三江平原嘅濕地地帶，松花江最後喺黑龍江省嘅同江合流入黑龍江，呢度附近係俄國國界。松花江長1927公里，流域面積144萬3100平方公里。冬季條江會凍結，入春時山上啲雪融解成水，條江達到最大流量。

歷史
哈爾濱市同松花江
流過吉林市嘅松花江
喺冬季完全凍結嘅松花江，位於哈爾濱市區北部
1864年，駐喺極東嘅俄國軍人彼得·吉拉璞虔（Пётр Кропо́ткин）探險呢度，對呢個流域搞地理科學嘅調查。滿洲話稱呼松花江做「鬆牙哩烏喇」（ᠰᡠᠩᡤᠠᠷᠢᡠᠯᠠ，拉丁轉寫：sunggari ula，官話音譯轉寫：松阿里烏喇），意思即係「天河」，入到呢笪地嘅俄人亦跟住稱呼條江叫「宋加哩」（俄文：Сунгари，拉丁轉寫：Sungari）。第二次世界大戰前嘅日本，特別係滿洲國時代嘅日本人之間，亦嗌呢條河做「宋牙哩」（日文：スンガリ川 Sungari kawa）。
松花江嘅下游係三江平原，佢畀黑龍江、烏蘇里江圍住，係中國最東端嘅地方，呢度接住俄國國境，曾經稱呼做「北大荒」，話佢係一大片荒野，但佢係10萬8900平方公里大嘅大濕地，係丹頂鶴、白枕鶴、東方白鸛等稀少鳥類、以及啲候鳥嘅繁殖地。喺滿洲國時代，呢度有開拓團進行開墾，二戰後，中國政府設咗集體農場同軍隊，搞農地開發，到咗文化大革命時，多數嘅都市青年，仲有所謂嘅反革命分子嘅人都下放到呢笪最偏遠嘅地，要佢哋從事開拓。就係噉，而家呢度稱呼做「北大倉」，係中國第一嘅穀倉地帶。另一方面，過度嘅農耕導致三江平原嘅一部分開始荒漠化，因爲濕地急劇減少，危及鳥類嘅存續，所以省政府爲咗保護殘存濕地，將荒漠化咗嘅農地復原，2001年以後禁止開墾三江平原。但係，今後嘅生態系統保護留低咗各種各樣嘅課題。

支流
松花江嘅主要支流除咗嫩江同呼蘭河外，仲有：頭道河、二道河（中文：二道河）、輝發河（中文：輝發河）、飲馬河（中文：飲馬河）、牡丹江、湯旺河（中文：湯旺河）、少陵河（中文：少陵河）、伊通河。

交通
因爲松花江喺北部位置，喺5個月嘅冬季期間條江會結冰（自11月尾到來年3月）。呢個係佢嘅缺點，但比起黑龍江，佢嘅結冰期短啲，所以水路嘅航行價值相比起黑龍江幹流要更高。哈爾濱係輪船航行嘅中心，啲中型船隻可以喺哈爾濱往下到河口嘅河段度行，江水豐富時期，啲細船有可能運航到吉林市附近，亦可以逆嫩江而上，利用水運去到齊齊哈爾。作爲航行到船嘅國際河川，佢係中國東北部嘅物流幹線。喺流域內有吉林、哈爾濱、佳木斯呢啲大城市，佢哋結合內航水運變成國際河港，佳木斯同埋同江佢哋可以通過黑龍江搞通往外海嘅海運。

污染事件
從以前開始，就有污染咗嘅水嘅流入問題。2005年11月，吉林市嘅石油化工廠爆炸，受佢影響，條江畀苯污染，令到下游嘅哈爾濱城給水中斷，仲影響到俄國，因爲啲污染物合流入黑龍江，直流到鄂荷次克海。呢次事故對飲用水同埋漁業帶來惡劣影響。
2010年7月，喺吉林省有上千桶化學品由於洪水而沖咗落條江度泄漏。呢啲桶裝住有毒嘅化學物質，如三甲基氯矽烷（英文：Trimethylsilyl chloride）、六甲基二矽氧烷（英文：Hexamethyldisiloxane），約每類170公斤。有一啲消息源話有啲桶同水接觸咗後爆咗炸。

橋樑
喺松花江度起咗7座大橋。
松花江公路大橋
松浦大橋
四環東江橋
四環臺大橋
松花江大橋
王萬鐵路橋
陽明灘大橋
松節水

松節水係種化學品，主要成份係萜烯，多數由松樹樹脂提煉。佢係其中一隻私那，可以稀釋油漆。
松花江專區

呢兩個松花江專區嘅具體政區變動年表，可以入去哈爾濱度睇。
松葉蟹

松葉蟹（Chionoecetes opilio），日文正式漢字名係「楚蟹」，係種食得嘅蟹，腳細長，肉多汁彈牙，喺北太平洋同西北大西洋都有，但以日本最出名。
楚蟹喺日本有好多唔同嘅叫法，松葉蟹係其中之一，仲有越前蟹、香箱蟹等等。各種叫法係代表唔同嘅產地同性別，包括：
狹義上嘅松葉蟹係指喺京都府至島根縣一帶，面向日本海嘅漁港上岸嘅雄性楚蟹，亦係產量相對比較多嘅品種。
越前蟹係指喺福井縣越前海岸漁港上岸嘅雄性楚蟹，產量比較少，政府限住漁民喺每年11月頭到3月頭捉。明治時代更做過日本天皇嘅貢品。
香箱蟹係指喺北陸地方一帶捕獲嘅雌性楚蟹。傳統上日本人食呢種蟹會拆蟹膏、蟹肉放上蟹蓋食，砌到好似寶箱噉，所以叫「香箱蟹」。
津居山蟹係指喺兵庫縣捕獲嘅楚蟹。
加能蟹係指喺石川縣捕獲嘅楚蟹。
不過多數講粵語嘅人，都統稱呢啲品種嘅蟹做松葉蟹。
松藤正伸

松藤正伸（1992年4月27號—）係日本足球員，司職後衞，效力沼津青藍。
松谷彼哉

松谷彼哉 ，係日本嘅一個女藝人同埋配音員。
朴珍榮

朴珍榮（粵拼：pok3 zan1 wing4，1994年9月22號—），係大韓民國嘅一個男藝人同埋演員。
朴祉映

朴祉映，係大韓民國嘅一個女藝人同埋歌手。
朴秀彬

朴秀彬，係大韓民國嘅一個女藝人同埋歌手。
朴玄彬

朴玄彬，係大韓民國嘅一個男藝人同埋歌手。
朴珖賢

朴珖賢（1977年10月11號—）係大韓民國嘅一個男演員同埋歌手。
朴璐美

朴璐美（粵拼：pok3 lou6 mei5），係日本嘅一個韓裔女藝人同埋配音員。
朴相鉉

朴相鉉，係大韓民國嘅一個男藝人同埋歌手。
朴秀真

朴秀真，係大韓民國嘅一個女藝人同埋歌手。
朴真祐

朴真祐，係大韓民國嘅一個男藝人同埋歌手。
朴秀英

朴秀英（粵拼：pok3 sau3 jing1，1996年9月3號—），係大韓民國嘅一個女演員同埋歌手，喺女團Red Velvet擔任領rap同副唱。
查理大學社會科學學院

查理大學社會科學學院（捷克文：Fakulta sociálních věd, 簡寫 FSV UK），係布拉格查理大學嘅社會科學學院。
查理大學

查理大學（Univerzita Karlova）係捷克布拉格一間大學，1348年創校。
查理大橋

查理大橋（Karlův most）係捷克共和國布拉格市內，伏爾塔瓦河上面一座橋，長516米，闊約莫10米，有16個橋拱。由查理四世喺1357年開始起，至15世紀初起好。初初嗌做「石橋」（Kamenný most）或者「布拉格橋」（Pražský most），後尾到1870年先至命名為「查理大橋」。係布拉格嘅地標，遊客絡繹不絕。
武漢肺炎白俄羅斯疫情

武漢肺炎白俄羅斯疫情係介紹「武漢肺炎」喺白俄羅斯嘅爆發情形。截至2021年1月1號，白俄羅斯累計有194,284單確診病例，死咗1,424個人。
武漢肺炎秘魯疫情

武漢肺炎秘魯疫情係武漢肺炎喺秘魯嘅爆發情形。截至2021年3月10號，秘魯夾埋有1,387,457單確診病例，死咗48,323個人。

情況
2021年5月31日，總理比奧萊塔·貝穆德斯（英文：Violeta Bermudez）宣布政府更新咗統計病人同死者嘅方式。官方因病死亡人數喺當日就咁突然暴增2.6倍至超過18萬，令秘魯成為人均死亡率最高嘅國家。
武漢肺炎紐埃疫情

武漢肺炎紐埃疫情係介紹「武漢肺炎」喺紐埃嘅爆發情形。截至2022年4月30號，紐埃夾埋有9單確診病例，冇人死亡。

2019年12月～2022年2月：全程零感染
紐埃離最近嘅大陸都好遠，加上人口少兼靠外資援助收入，境內先至得1個國際機場，淨有往返紐西蘭嘅一個禮拜一班航班直達。自從紐西蘭喺2020年1月24號發現第一單武漢肺炎感染個案後，紐埃境內加強咗限制入境，淨畀紐埃政府批准啲人先至畀返嚟。若果喺紐西蘭同紐埃兩者以外啲國家嚟入境紐埃，必須要未喺有感染武漢肺炎啲國家入面住過或接觸過武漢肺炎感染案例先至得。雖然紐埃政府喺2021年3月24號開始恢復返往返紐西蘭嘅零隔離入境政策，但係從同年4月2號開始繼續減少航班到半個月一班飛機直達，要有批准入境嘅介紹信，入境後亦要隔離14日。從2021年5月31號開始，入境前若果之前注射過有效嘅新冠疫苗，可以喺紐西蘭境內唔使隔離就有得入境紐埃。同年8月24號重唔畀喺武漢肺炎高風險國家啲旅客入境，淨保留咗紐埃籍居民同有緊急救援同人道主義救援嘅入境道路。所以從2020年1月24號開始一直以嚟，紐埃兩年幾未出過任何武漢肺炎感染個案。

失守
2022年3月7號，紐埃確診咗第一單感染武漢肺炎個案，患者出自喺紐西蘭屋崙往返紐埃嘅26人航班入面。據了解，患者係歸國嘅紐埃公民，入境前打過兩次疫苗，入境到上機前一直冇發現，直到入境紐埃後先至發現感染武漢肺炎。雖然喺跟住嗰半個月內未發現感染武漢肺炎個案，直到同月23號又發現多4單，都係出自同月21號喺紐西蘭屋崙往返紐埃嘅38人航班入面，雖然入境期間測試結果係陰性，但係第三日複檢期間發現核酸測試結果係陽性而證實感染武漢肺炎。正因為一次性咁多單感染案例，紐埃政府宣佈國家陷入黃色警報狀態，國民出街一定要戴口罩兼保持社交距離，若果發現有懷疑有類似武漢肺炎症狀，請留喺屋企或直接去醫院；重有隨時官方健康同政府信息發佈狀況。同月29號又確診多兩單武漢肺炎個案。喺成個三月份，總共夾埋出現7單感染個案。而第一單感染武漢肺炎個案嘅患者喺4月5號好返出院，同日亦有三位武漢肺炎患者亦好返出院；淨低嗰兩位武漢肺炎患者亦喺5日後好返出院。
嚟到同月21、29號，紐埃又再先後夾埋確診多兩單武漢肺炎感染個案。
武漢肺炎羅馬尼亞疫情

武漢肺炎羅馬尼亞疫情係介紹「武漢肺炎」喺羅馬尼亞嘅爆發情形。截至2020年11月7號，羅馬尼亞累計有296,999單確診病例，死咗7,793個人。
武漢肺炎紐西蘭疫情

武漢肺炎紐西蘭疫情係武漢肺炎喺紐西蘭嘅爆發情形。截至2021年3月12號，紐西蘭道夾埋有2,417單確診病例，死咗26個人。

情況
紐西蘭第一單武漢肺炎確診病例係一位去完伊朗返返去奧克蘭嘅女人，2020年2月28號確診。去到2020年3月31號，夾埋有600單確診同47疑似病例。
武漢肺炎皮卡恩群島疫情

武漢肺炎皮卡恩群島疫情係介紹「武漢肺炎」喺皮卡恩群島嘅爆發情形。截至2022年7月24號，皮卡恩群島夾埋有4單確診病例，冇人死亡。

2020～2022年中：全程零感染
皮卡恩群島離最近嘅大陸都好遠，加上人口少兼靠外資援助收入，境內既冇機場，又冇直升機場，連正規嘅碼頭都冇。出入境要撐艇或揸風帆先至得。由於武漢肺炎喺2020年1月12號喺中國湖北武漢開始大流行，皮卡恩群島政府喺同年月31號宣佈閂嗮冚唪唥出入境道路。甚至喺同年3月20號禁嗮冚唪唥船隻靠近皮卡恩群島邊嘅淺灘及閂咗邊境。嗰時因唯一重淨低嘅水路出入境功能都閂埋，所以自然就冇病毒入境。直到2022年3月，佢哋考慮到當地居民已經完全接種晒武漢肺炎疫苗且好開心噉睇好旅客返到皮卡恩群島，從而重新開放返出入境同輪渡。期間若果要入境或返去皮卡恩群島，必須要畀出有效證明已經注射過武漢肺炎疫苗同埋喺輪渡期間接受快速抗原測試，要完全冇問題先至有得入境皮卡恩群島。最先喺同年7月5號開放返往返法屬波利尼西亞境嘅輪渡出入。正因為噉，喺2020、2021年全年、同埋2022年上半年都未發生過單武漢肺炎感染案例。

失守
2022年7月16號，皮卡恩群島確診咗第一單感染武漢肺炎個案，至於患者係邊位，定係病毒源頭喺邊度輸入過嚟，目前無從得知 。四日後又再確診多三單。
武漢肺炎科索沃疫情

武漢肺炎科索沃疫情係講武漢肺炎喺科索沃爆發嘅情況。直至2020年9月23號，科索沃總共有14,839宗確診病例，其中有601人死咗。

境內疫情同反應
科索沃喺2020年3月13號出現感染武漢肺炎個案，當時有位20歲嘅意大利籍女遊客同位77歲嘅科索沃當地公民出現感染。
梁碧友

梁碧友（越南文：Lương Bích Hữu／梁碧友、粵語：Leung Bik Yau；1984年9月1號—）係越南華裔流行音樂女歌手。

生平
梁碧友生於胡志明市第五郡，係越南華人，佢有三個家姐同一個妹。
梁碧友原本係女子偶像團體H.A.T嘅成員，後單飛發展。由於佢嘅華人身份，佢喺越南華人群體中尤其受歡迎。第一張專輯係《中華姑娘》（越南文：Cô Gái Trung Hoa／姑𡛔中華）。
梁祐暢

梁祐暢，香港電影工作者，曾經憑電影《正義迴廊》入圍第41屆香港電影金像獎最佳攝影。
梁秀敬

梁秀敬，係大韓民國嘅一個女藝人同埋歌手。
梁福元

梁福元係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
梁秉堅

梁秉堅，香港親中派政治人，曾經參與2023年香港區議會選舉。
梁祖堯

梁祖堯（Joey Leung，1976年10月30號—），綽號Jojo，係香港男演員，2001年香港演藝學院戲劇學院畢業，主力演出舞臺劇，2010年代尾開始幫ViuTV做節目主持。

演出
呢個表唔完整，歡迎加料。
梁禮賢

梁禮賢，香港親中派政治人物兼醫學及衞生服務界人士。

選舉經歷
喺2021年9月，佢成為香港特别行政區選舉委員會醫學及衞生服務界委員。之後佢喺李家超無提政綱嘅情況下，有份提名李家超參與2022年香港行政長官選舉。
柬埔寨商業銀行

柬埔寨商業銀行係柬埔寨頭一間外資銀行，1991年創立，總部喺金邊，屬泰國匯商銀行旗下嘅銀行。
查馬·布力文

查馬·布力文（英文：Jamal Clint-Ross Blackman，1993年10月27號—）係一個英格蘭足球員，司職守門員，而家效力英格蘭球會車路士。
查韋斯

查韋斯（Hugo Rafael Chávez Frías，萬國音標：'uɰo rafa'el 'tʃaβes 'fɾias，1954年7月28號—2013年3月5號）係委內瑞拉前總統。身為「玻利瓦爾革命」嘅阿頭，佢提倡民主社會主義、拉丁美洲融合、同埋佢嘅反帝國主義。查韋斯又大力批評新自由主義、全球化同美國嘅外交政策。在位十四年，連任三次總統。
查馬爾·穆斯亞拿

查馬爾·穆斯亞拿（德文：Jamal Musiala，2003年2月26號—）係一個德國足球員，司職中場，而家效力緊德甲球會拜仁慕尼黑。

攞過嘅獎
呢節要加長。
整體出租街市

整體出租街市，又叫做 整體承租街市，即係包租，就係業主唔識/冇心機/冇時間經營街市個別出租，所以將佢旗下成個街市地方外判俾專業人士做，黎位承租人士又叫做以前嘅包租婆/包租公。而家香港領匯商場街市都係咁搞法，自負盈虧。
整車

整車係檢查同修理車嘅專業，整車嘅人叫整車師傅，整車嘅地方叫整車房。
整車師傅

整車師傅係種技工，喺整車房專門負責檢查同修理車。
整車房

整車房，通常叫車房，即係整返好架壞車嘅地方，當架車有問題需要去修理，就有整車師傅幫到手。
整鞋師傅

整鞋師傅（英文：shoemaker、cobbler喺英國有爭議 或者 cordwainer古字罕用；中文：鞋匠）係種專門生產鞋同補鞋嘅師傅；因為做爾行通常係男人，又叫整鞋佬。
整體主義

整體主義（holism），又或者叫整體論，係基於生態學嘅「整體觀」而發展出嚟嘅一種生態論。認為一樣嘢嘅部份其實唔及佢成個整體（the whole is more than the sum of its parts）。即係話每一樣嘢都有佢整體性，例如話生態環境中，每一樣生物同生物都有佢互相關係，所以應該睇成係一個整體。
敵基督

敵基督（古希臘文：ἀντίχριστος，羅馬拼音：antichristos，意思係 ｢敵對基督｣ 或者 ｢代替基督｣；英文：antichrist），天主教譯假基督，或者假基督（古希臘文：ψευδόχριστος，羅馬拼音：pseudochristos，意思係 ｢假基督｣），天主教譯假默西亞，又有譯偽基督、反基督，指用假冒基督身份進行敵對，或意圖取締真基督任務。
原則上，｢敵基督｣ 同 ｢假默西亞｣ 喺原文係唔同嘅字，而 ｢敵基督｣ 只係喺約翰書信出現過，但係因為中文譯名並唔統一，｢假基督｣ 同時係兩個字嘅譯名，中文好難話邊個名有或者冇乜嘢特別含義。

咩叫基督
睇埋：基督同默西亞
基督係閃米特諸教術語指「受膏者」；古以色列國王即位習俗要將油倒到國王頭上，國王塗過油後就係「受膏者」。
猶太教中，基督係救世主，由「被神選定」集祭司、先知同君王於一身。
基督教中，基督成為拿撒勒人耶穌專稱。基督教認為，會有某人假冒基督否認有關耶穌基督《聖經》教義，而且敵擋佢個王國就虐待基督門徒。耶穌話：｢他們到你們這裏來，外表打扮得像綿羊，裏面卻是兇狠的狼。你們憑着他們的果實（即行為），就可以認出他們來。｣

野獸記號
啟示錄 13 章所描述野獸，就係約翰提到基督敵人，野獸記號係 666（六百六十六），人類憑記號可知未來有大惡人。據此講法，接合啟示錄中刻有 666 記號野獸異象，並假定約翰所指基督敵人為一個個體：查理斯三世、荷里活、微軟創始人比爾蓋茲、教宗，美國總統都被指係敵基督。
敵我矛盾

敵我矛盾就係指敵人同我（哋）之間嘅矛盾。
維基辭典有呢個詞嘅解釋：:zh:敵我矛盾
木原正和

木原正和（1987年4月19號—）係日本足球員，司職中場，效力過大宮松鼠，及福岡黃蜂。
木坂規矩三

（日文：木坂 規矩三(Kisaka Kikuzō)；？—？）係前大日本帝國足球員，司職前鋒，曾經喺1923年爲日本隊出場2次，重參加過1923年遠東運動會。
木寺浩一

木寺浩一（1972年4月4號—）係日本足球員，司職守門員，效力過NKK，京都不死鳥，本田狭山，新潟天鵝，廣島三箭，及金澤薩維根。
木岡二葉

木岡二葉（1965年11月22號—）係日本足球員，踢中場，曾經喺1981～1996年間為日本女子足球代表隊出場75次，入咗30球。佢代表日本參加過1991年FIFA女子世界盃、1995年FIFA女子世界盃同1996年夏季奧林匹克運動會。
木城町

木城町（日文：木城町／きじょうちょう Kijō chō */?）係日本宮崎縣兒湯郡嘅一個町。
木場昌雄

木場昌雄（1974年9月6號—）係日本足球員，司職後衞，效力過大阪飛腳，及福岡黃蜂。
木山隆之

木山隆之（1972年2月18號—）係日本足球員，司職後衞，效力過大阪飛腳，札幌岡薩多，及水戶蜀葵。
李岡

李岡（英文：Eddie Li，1954年9月18號—），又名李岡龍，本名李龍華，係香港無綫電視男藝人，1975年出道，依家係無綫電視部頭合約藝員。
李尚恩

李尚恩，係大韓民國嘅一個女藝人同埋歌手。
李居麗

李居麗，係大韓民國嘅一個女藝人同埋歌手。
李山

李山，四川威遠人，香港建制派（海歸親中派）政治人，紫荊黨創黨主席。

選舉經歷
喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。
李山海

李山海（韓文：이산해，1539年7月20號—1609年8月23號），字汝受、號鵝溪、終南睡翁、竹皮翁、枾村居士、諡號文忠，係大朝鮮國中期文臣、政治人、儒學者、畵家、性理學思想家。東人黨黨員、北人黨嘅首任黨首。係李氏朝鮮前期嘅四六臣嘅一人李塏嘅從4代孫、土亭秘訣嘅著者土亭 李之函嘅姪子。
他係名'山海'之父李之蕃嘅大靑使臣北京行中夢見山海關后取作名。

生涯
1561年科舉及第、1575年東人黨嘅昌黨參加嘅1591年東人黨嘅南北人黨分黨東人黨嘅他係北人昌黨、任首任黨首。
累次弘文館, 藝文館官職歷 1580年 兵曹參判、刑曹判書、吏曹判書等歷官至弘文館藝文館大提學。
1590年到1591年，1592年，1600年到1602年再做領議政（李氏朝鮮的首相）歷。
李尚福

李尚福（1958年2月—）喺四川成都出世，係一個紅二代。佢阿爸李紹珠曾經做過解放軍鐵道兵西南指揮部副司令員。

事業
李尚福喺國防科技大學畢業。1982年，加入中國西昌衛星發射中心。2003年12月升做主任，之後曾經擔任「嫦娥二號」任務發射場區指揮部指揮長。中共十八大之後，佢喺2013年9月調離西昌衛星發射中心，升做中央軍委總裝備部司令部參謀長；2014年12月再升做總裝備部副部長；2016年1月，擔任「軍改」後新成立嘅戰略支援部隊副司令員兼參謀長；2017年9月接替升任軍委副主席嘅張又俠，出任中央軍委裝備發展部長；2019年晉升做上將。
2022年10月中共20屆一中全會，李尚福升任中共中央軍委委員，成為第一個戰略支援部隊出身嘅軍委委員；2023年3月佢再喺全國兩會期間，出任排名第一嘅國務委員兼國防部長。
2023年8月29號，李尚福喺北京舉行嘅中非和平安全論壇開幕式發表演說之後，就再冇露過面，中方嘅理由係佢「建康狀況」，不過據知係「貪腐問題」。
2023年10月24號，十四屆全國人大常委會第六次會議表決，決定免去李尚福嘅國務委員、國防部長、國家中央軍事委員會委員職務，同時亦都免去前外交部長秦剛嘅國務委員職務，但係就冇解釋原因。於是，組成唔到8個月嘅李強內閣嘅五個國務委員就剩返王小洪、吳政隆同諶貽琴三個。不過，李尚福同秦剛仍然係中共第二十屆中央委員會委員。
2024年6月，李尚福同魏鳳和因為「利用職務便利為他人謀取利益並收受巨額錢款」等等嘅罪名被開除黨籍，重移送軍事檢察機關審查起訴。

事蹟
2018年9月，美國國務院宣布，中央軍委裝備發展部同作為部長嘅李尚福，因涉及向被美方制裁嘅俄羅斯武器出口商購買軍火，被美方實施制裁。
李尚禹

李尚禹，係大韓民國嘅一個男藝人同埋演員。
李屬

李屬（粵拼：lei5 suk6；學名：Prunus），又叫梅屬（mui4 suk6）、櫻桃屬（jing1 tou4 suk6）、櫻屬，係薔薇科下面一個屬，有大概430個品種，主要分佈喺北半球溫帶地區。
樂視

樂視網（LeTV，深交所：300104），全名樂視網資訊科技（北京）股份有限公司，係中國一間影片網站公司，2010年喺深圳交易所創業板上市。除咗搞網站，佢亦有出智能電視畀客開電視就睇到樂視網入面嘅影片。2015年9月，佢宣佈投到英超喺香港嘅播映權，正式進軍香港嘅電視市場。
維基同享有多媒體嘅嘢：Le.com
樂觀主義

樂觀主義（英文：Optimism）係對身邊事物抱住積極正面嘅態度，同悲觀主義相對。
樂陵

樂陵係中國山東德州一個縣級市，總面積1172平方公里，人口64萬。
樂隊

樂隊（musical ensemble/band），又叫樂團，泛指一班合作一齊表演器樂或者歌嘅人。
樂雅苑

樂雅苑係香港嘅一個居者有其屋屋苑，喺九龍牛頭角佐敦谷振華道50號，一共有6座樓，1984年入伙。呢個屋苑喺居者有其屋第五期甲開賣，嗰時嘅開賣價介乎港幣$191,500 - $254,200。
樂譜

樂譜（粵音：ngok6 pou2），又叫曲譜，係用音符或者其他記音符號記低音樂點樣演奏嘅紙，可以用手寫或者用機印。
樂軒臺

樂軒臺係香港私人機構參建居屋之一，喺香港島柴灣新廈街，近港鐵柴灣站。屋苑嘅位置前身係舊柴灣邨第一至八棟，第一至八棟喺1991年清拆，喺1995年改起居屋屋苑樂軒臺。屋苑總共有5棟樓高31層嘅住宅棟，總合共提供1,550個單位。
樂進

樂進（2世紀？—218年），字文謙，兗州陽平郡衛國縣（家下山東省莘縣）人，東漢末年曹操嘅重要將領，因佢膽烈就做曹操手下，係五子良將之中第一個做曹操嘅手下。喺討伐袁氏嗰陣表現出色，經常立下戰功；過世之後被諡威侯。
樂進個頭樣好短細，作戰勇猛，佢每次都係早到戰場，《三國志》話佢「先登有功」。

先登驍果
一開始係曹操嘅帳下吏（書記官），後被曹操派返所屬郡（東郡）募兵千幾人，返嚟之後升軍假司馬、陷陳都尉。
193年至194年間，呂布喺曹操東征徐州嗰陣偷襲兗州，曹操即刻還擊呂布。195年，樂進喺雍丘嗰度戰張超，同197年去苦同橋蕤戰鬥，都有先登之功，被封廣昌亭侯。
198年，去安眾征伐張繡，同去下邳圍呂布同佢副將。199年又去射犬打眭固，同200年去小沛攻劉備，都打勝仗，被拜討寇校尉。
建安五年（200年）官渡之戰嗰陣，同于禁渡河攻打獲嘉，之後做曹操嘅先鋒，奪勇力戰，斬殺袁紹嘅將領淳于瓊（《曹瞞傳》係先被拉後處斬）。
八年（203年），袁紹死咗之後，樂進同大軍去黎陽攻袁紹啲仔袁譚同袁尚，斬殺敵方大將嚴敬，獲加行遊擊將軍。五月，同張遼攻取陰安，遷徙當地居民到河南。冇耐去消滅樂安郡嘅黃巾殘黨。
九年（204年），同大軍圍攻鄴城嘅審配破城。第二年（205年）去南皮攻袁譚，之後先登東門嗰度入城。袁譚敗退雍奴，樂進同張郃領兵成功攻克袁譚。
十一年（206年），樂進同李典軍攻打高幹，由北道進逼上黨嘅壺關，佢哋用曹仁嘅計策攻克咗。同年八月，曹操派樂進、李典同張郃去淳于征伐管承。管承敗逃海島，海濱已經平定。後來曹操上奏漢獻帝讚賞樂進、于禁同張遼三人，升樂進為折衝將軍。

奮強突固
睇埋：赤壁之戰
建安十三年（208年）嗰陣，曹操準備南下荊州，樂進個屯軍被派到潁川郡嘅陽翟縣，同時張遼同于禁分別係當地嘅長社縣同潁陰縣屯守，但係佢哋三人唔啱，曹操命令趙儼參三軍軍事，事事都有勸戒，畀佢哋三人和睦。
赤壁之戰敗咗之後，樂進同曹仁等人被曹操留低防守荊州。關羽斷襄陽守將曹仁嘅後路，樂進、文聘暫時打退咗關羽。南郡蠻夷佢哋都降服。進討劉備手下嘅臨沮長杜普同旌陽長梁大，都戰勝。之後嚟到青泥對抗關羽。
建安十八年（213年），樂進去從征孫權，得到假節。，二十年（215年），同張遼、李典等七千士兵一齊守合肥，孫權領十萬大軍圍城嗰陣，曹操密函張遼同李典出戰，樂進同薛悌一齊鎮守合肥，當時樂進、張遼同李典一來都唔啱，不過李典呢刻為咗公務同張遼迎擊，之後樂進同埋張遼追擊孫權，樂進因功增食邑五百，總共一千二百戶。後嚟因為佢多次立功，再多分五百戶，封佢一個仔列侯；升職做右將軍。二十三年（218年）過世，諡號係威侯。

家庭
樂綝，樂進個仔。有佢老竇嘅風格，官至揚州（唔係而家嘅揚州）刺史。諸葛誕叛亂個陣畀佢殺，贈衛尉，被諡愍侯。
樂肇，樂綝個仔。

評價
陳壽《三國志》評曰：「太祖建茲武功，而時之良將，五子為先。……張郃以巧變為稱，樂進以驍果顯名，而鑒其行事，未副所聞…」
曹操表揚樂進、于禁、張遼：「武力既弘，計略周備，質忠性一，守執節義（呢句係話張遼），每臨戰攻，常為督率，奮強突固，無堅不陷，自援枹鼓，手不知倦。又遣別征，統御師旅，撫眾則和，奉令無犯（呢句係話于禁），當敵制決，靡有遺失。論功紀用，宜各顯寵。」
樂道

樂道（英文：Lock Road），係香港九龍尖沙嘴嘅一條馬路，由海防道開始，去到北京道。
樂都區

樂都區係中國青海海東一個市轄區，人口24萬。
法國共和十二年

法國共和十二年（法文：An XII）係法國共和曆第12年，由公元1803年9月24號到1804年9月22號。
法國共和九年

法國共和九年（法文：An IX）係法國共和曆第9年，由公元1800年9月23號到1801年9月22號。
法國共和五年

法國共和五年（法文：An V）係法國共和曆第5年，由公元1796年9月22號到1797年9月21號。
法國共和十三年

法國共和十三年（法文：An XIII）係法國共和曆第13年，由公元1804年9月23號到1805年9月22號。
法國共和三年

法國共和三年（法文：An III）係法國共和曆第3年，由公元1794年9月22號到1795年9月22號。
法國共和八年

法國共和八年（法文：An VIII）係法國共和曆第8年，由公元1799年9月23號到1800年9月22號。
法國共和十一年

法國共和十一年（法文：An XI）係法國共和曆第11年，由公元1802年9月23號到1803年9月23號。
法國共和二年

法國共和二年（法文：An II）係法國共和曆第2年，由公元1793年9月22號到1794年9月21號。
法國共和元年

法國共和元年（法文：An I）係法國共和曆第1年，由公元1792年9月22號到1793年9月21號。
法國共和六年

法國共和六年（法文：An VI）係法國共和曆第6年，由公元1797年9月22號到1798年9月21號。
斑蘭蛋糕

斑蘭蛋糕係款起源自馬來西亞同印尼嘅蛋糕，主要係整蛋糕嗰陣落咗斑蘭葉嘅汁，令佢色水變綠，同埋有斑蘭香氣。
斑紋海豚屬

斑紋海豚屬（學名：Lagenorhynchus）係鯨目海豚科嘅其中一個屬。
斑蘭

斑蘭（Pandanus amaryllifolius），又叫香蘭，係露兜樹屬植物，而佢嘅葉叫斑蘭葉，整東南亞嘢食同甜品時經常都會用到。
斑絡新婦

斑絡新婦，又叫大木林蛛，學名Nephila maculata（Fabricius），據講係香港最大型嘅原生蜘蛛。學名Nephila係源自古希臘文，意思係 "fond of spinning"，另一解釋係美國蛛形目學會（American Arachnological Society）將兩個字（nen） = to spin（related to nema νήμα 「威脅」）+ φίλος（philos）= 「喜歡」混合一齊成為學名。
雌性大木林蛛嘅身體比雄性大好多，背甲暗褐色至金色，個頭隆起好似人嘅前額，頸溝凹下顏色嘅黑好似人嘅眼，而中窩橫向顏色亦黑到好似人個嘴，兩頸溝之間好似人鼻，所以喺台灣又名「人面蜘蛛」。腳同腳之間闊 15 厘米，而體長有 5 厘米。住響森林同紅樹林裏面。蜘蛛乸會結一個直徑約一米嘅網，網係垂直圓網（蹄形圓網），有時喺主網嘅前後重有結構簡單嘅副網，形成三面平行嘅網，蜘蛛本身主要喺主網上活動，主要用嚟捉昆蟲，但喺香港甚至有捕食雀同蝙蝠嘅記錄。同其他圓網蛛一樣，有毒，但對人體冇大影響。雄蜘蛛好細隻，橙色，大約只有雌蜘蛛嘅三分之一。
響印度等東南亞地方，佢哋會響電話線之間結網。
斑疹傷寒

斑疹傷寒（Typhus），係種傳染病，因為畀立克次體感染而引發，徵狀包括發燒、頭痛、出疹噉樣。
雖然斑疹傷寒個名同傷寒似，但佢哋嘅病原體完全唔同。
斑種草屬

斑種草屬（學名：Bothriospermum）係紫草目紫草科嘅一個屬。
斑胸秧雞

斑胸秧雞（學名：Porzana porzana）係一種雀，亦係秧雞科田雞屬嘅一個品種，主要分佈歐洲、非洲同西亞。
斑腿泛樹蛙

斑腿泛樹蛙（Polypedates megacephalus），又叫棕樹蛙、斑腿樹蛙、大頭樹蛙同大頭泛樹蛙。模式標本嚟自香港。

特徵
係中型蛙種，蛙公大約50毫米，蛙乸大啲，達到70毫米。背脊同個肚扁，淺啡色，身體嘅色可稍為改變配合周圍環境，皮膚光滑，有啲啲小疣粒，背脊有交叉形花紋。大眼，鼓膜明顯，後肢有半蹼，趾尾吸盤發達。
俾捉或受驚時會標尿。

分佈
喺中國，分布喺香港、澳門、廣東、廣西、海南、江西、貴州、湖南、雲南、福建、湖北、江蘇、安徽、浙江、四川、甘肅同西藏，而臺灣分布嘅係斑腿泛樹蛙，定或台灣叫嘅布氏樹蛙（Polypedates braueri）就唔清楚。
印度北部都有斑腿泛樹蛙。越南有冇就唔清楚。斑腿泛樹蛙引入日本。

生活習性
斑腿泛樹蛙可適應唔同海拔嘅各種生境，住喺淡水沼澤、池塘、樹叢間。
蝌蚪係雜食性，主要食水生植物；成蛙主要食昆蟲包括蟋蟀、甲蟲同埋烏蠅。

威脅
斑腿泛樹蛙面臨水污染同生境退化咁嘅問題，但根據 IUCN 嘅描述，斑腿泛樹蛙數量穩定，絕種威脅暫時唔大。

保育現狀
2004年，世界自然保護聯盟（IUCN）評估斑腿泛樹蛙嘅現況做唔使理。
喺香港，香港濕地公園同嘉道理農場都有養依種樹蛙。
東江飯店

東江飯店係一間原本喺廣東省廣州市中心開嘅老牌酒樓，原門牌中山四路337號（原致美齋轉角鋪隔離）。

歷史
前身係1946年由國民黨廣州機關要員刁景鄂投資，由興寧人經營嘅寧昌飯店，最初個名係雲來閣，開喺城隍廟前（今忠佑大街）。飯店主打客家風味嘅家庭菜式，好似東江鹽焗雞、東江釀豆腐呢啲，以主料突出，風味濃郁，獨具特色而小有名氣。
1956年改成公私合營後，寧昌飯店由忠佑大街內搬到去中山四路，1962年，寧昌飯店作為廣州飲食業嘅特色店開始接待交易會來賓。1966年，寧昌飯店改名成人民飯店。1972年定名做東江飯店。
飯店經多次擴建裝修，喺8、90年代有成3層樓面、500幾個座位。當時出品出名嘅有東江炸肉卷、八寶窩全鴨、東江鹽雞、脆皮蔥油魚呢啲。飯店嘅鹽焗雞喺1992年全國商業部食品評比中，試過榮獲金鼎獎，東江飯店亦被評為省級先進企業。1990年代尾由於地鐵一號線建設拆遷，東江飯店同眾多老字號由此消失。

十大名菜
除東江鹽焗雞外，知名菜式重有東江香酥雞、紅燒海參、爽口牛丸、紅糟泡雙胘、七彩雜錦煲、八寶釀豆腐、東江卷、梅菜扣肉、東江大圓蹄、鹹菜肚片等。
東河鄉

東河鄉係中華民國臺灣臺東縣嘅一個鄉，面積約莫210平方公里，人口約莫8千。
東江縱隊

東江縱隊，全名廣東人民抗日游擊隊東江縱隊，係廣東抗日戰爭時期，由中國共產黨領導之下嘅一支游擊隊，1938年成立。東江縱隊主要嚮廣東東江下游惠陽、東莞、寶安一帶出沒，包括香港同廣州周邊地方。
東沙織

東沙織 ，係日本嘅一個女藝人同埋配音員。
東沙街道

東沙街道係中國廣東省廣州市荔灣區轄下嘅一個街道，喺荔灣區西南部。轄區總面積7平方公里，下轄2個社區，常住人口0.81萬人。

參考資料
〈主要單位及各行政街服務機構〉。荔灣區政府網站。喺2008-09-03搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
東沙角路

東沙角路（粵拼：dung1 saa1 gok3 lou6）係中國廣東省廣州市嘅南北走向馬路，喺越秀區珠光街廣舞臺附近，北邊從越秀南路開始，一直向南到沿江中路。

概要
全長315米、闊12米，雙向2車道。
東江

東江係中國一條江，喺廣東，係珠江上游，屬於珠江水系。
東江水亦係香港最主要供水來源。
東沙橋

東沙橋（粵拼：dung1 saa1 kiu4）係中國廣東省廣州市入面，連接荔灣區芳村同番禺區嘅一條橋。

連接位置
呢條橋連接廣州嘅南環高速公路同埋東新高速公路，喺荔灣區東塱嗰邊跨過珠江同番禺區嘅南浦島連埋一齊。

長度
橋長有862.3米，闊34.4米，雙向八車道（其中兩條車道係緊急通道），主航道通航淨高度33米。

落成時間
2005年10月28號開始喐手，2008年7月起好，2010年8月份通車。
東沙

東沙（粵拼：dung1 saa1）係南中國海嘅島，晌高雄西南240海里，依家由中華民國政府管，隸屬高雄市旗津區，而中華人民共和國政府就宣稱有嗰度主權，隸屬廣東省汕尾市。東沙經常被誤會係一個群島，但實際上佢只係單丁一個島。
2007年成立嘅東沙環礁國家公園就包含咗東沙。2012年國立中山大學東沙國際海洋研究站喺東沙成立。
沙石南屬

沙石南屬（學名：Ceratiola）係杜鵑花目杜鵑花科嘅一個屬。
沙維尼布蒙

沙維尼布蒙（法文：Savigny-lès-Beaune），係法國布爾岡黃金丘嘅其中一個市鎮。
沙福道

沙福道（英文：Suffolk Road），係香港九龍九龍塘嘅一條馬路，由根德道同多福道交界開始，去到窩打老道。街名係嚟自英國沙福。
沙紙

沙紙（英文：certificate），即係書面語嘅證書、證明書，係一張證明一啲事實嘅正式文件。廣東話嘅沙紙，通常會特別指畢業證書，證明自己喺嗰間學校畢業。
香港廣東話亦將英文頭個音節納入廣東話，叫做cert。
沙祖康

沙祖康（1947年9月24號—）係中華人民共和國外交官，江蘇宜興人，2006年2月起出任聯合國副秘書長，負責經濟同埋社會事務。
沙祖康老婆劉謹鳳係佢南京大學外語系嘅同學，做過中華人民共和國駐大韓民國釜山總領事等職。